పశ్చిమ గోదావరి జిల్లా
పశ్చిమ గోదావరి జిల్లా, భారత దేశము యొక్క ఆంధ్ర ప్రదేశ్ రాష్ట్రములోని ఒక జిల్లా. ఈ జిల్లా రాజధాని ఏలూరు కృష్ణాజిల్లా రాజధాని విజయవాడకు 50 కిలోమీటర్ల దూరంలో ఉంది. జిల్లాకు తూర్పున గోదావరి నది ప్రవహిస్తూ తూర్పు గోదావరి జిల్లాను జిల్లా నుండి వేరు చేస్తున్నది. జిల్లాకు పశ్చిమాన కృష్ణా జిల్లా, దక్షిణాన కృష్ణా జిల్లా, బంగాళాఖాతం, ఉత్తరాన తెలంగాణా రాష్ట్రానికి చెందిన ఖమ్మం జిల్లాలు సరిహద్దులుగా ఉన్నాయి. తాడేపల్లిగూడెం, జిల్లాలోని ఒక అభివృద్ధి చెందుతున్న పట్టణము. ఈ జిల్లాలో 52% అక్షరాస్యత ఉంది. తణుకు పారిశ్రామికంగా వృద్ధి పొందుతున్న గ్రామం. భీమవరం వ్యాపారాత్మకంగా వృద్ధిపొందుతున్న నగరం.
తూర్పు గోదావరి జిల్లా చరిత్ర
892-921 మధ్య పాలించిన మొదటి చాళుక్య భీముడు, ద్రాక్షారామంలో ఒక శివాలయాన్ని, సామర్లకోటలో ఒక శివాలయాన్ని నిర్మించాడు. తరువాతి కాలంలో వారసత్వం కొరకు జరిగిన అంతర్యుద్ధంలో నాలుగవ విజయాదిత్యుని కొడుకైన మొదటి అమ్మడు విజయుడై ఏడేళ్ళపాటు రాజ్యం చేసాడు. అతని తరువాత రాజైన అతడి కొడుకు ఐదవ విజయాదిత్యుడు పక్షం రోజుల్లోనే అధికారం కోల్పోయాడు. పిష్టపురం కోటలో తలదాచుకున్న అతడు అక్కడే ఒక వంశ స్థాపన చేసాడు.